non fiat
cont dn
jo m sint
pns
u
Cond zij allen lieden dat willem de scheepe Es comen voer scepen van
loven en heeft genomen en bekent dat hij ghenomen heeft van hrn janne den zwaef
ridder thoff ende goede des selfs hrn jans geheten van myngerloe gelegen
te nedervelpe in woeninghen huysen hoven wynnenden landen beemden eeussele
en allen en yegewelken huen toebehoirten Te houden te hebben en te wynne
van halfmeerte dat was int jae ons heen dusent vierhondert tweendertich
eenen tmijn van sesse jaren langc deen na dander staphans sonder middel
volgen elcs jairs hien bynnen te weten de voirs wynnende lande op ende
omme tweentsestich mudde harts corens pachts en maten van loven tsente
andries misse appostels te betalen en te loven oft te thienen te leven daert
den voirs hrn janne beste genuegen sall op cost des voirs wynnen alle jae den
voirs tmijn duende en telken tmijne als vervolghde scout Ende de voirs
beemde en eeussele op en oude sestiene mottoene te weten vierthien
placken ghemeyns brabantsch gelts voer elken mottoene voirs gereeckent
te betalen te sente mtens misse en sonder begrijp tot sente andries
misse daer naest volgende alle jae den voirs tmijne duende en telken tmijne
als vvolghde scout Item es hier inne gevorwert en gecondicioneert so
waneer men inden voirs hove aen oude huysingen werct dat dan de
selve wynne den wercluden alleene den montcost geven sall Item sall
de voirs wynne de huysinge vanden hove voirg in goeden state houden
vanden ondersten vikelen nedweert sinen voirs tmijn sond des voirs hrn jans
cost Item sall de selve wynne de oeft vanden voirg goeden comende
alleen hebben en behouden Item sall de voirs wyn daer voe m heen
ghesellynne jairlix den voirs tmijn langc geven twee steene vlas
Item sall de voirs wynne jairlix inden vors hove sinen tmijn staende
leven dusent goeder walme ome de huysinghe daer mede te bedecken
en alsmen dat doet so sall de wynne den wercluden alleen den
montcost betalen Item sall noch de selve wynne den voirs hrn janne
so waneer de selve h jan sijn vrouwe oft huysgesinde int voirs hof come
sculdich sijn te leven voer sine peerde hoey en stroe Voert eest also dat
willem de wynne te doen heeft datmen hem van enigen pachte borghe
op enich jae so sall mijn hee den selven willem borgen sesse seven oft thien
mudde corens tot den oegste en dan sall hise moeten met gelde betalen gelijc
als m heen anden pacht vcocht oft verdinct sall werden Item sall h jan sijn
huys int voirs hof behouden uut en inne te riden oft yemant van sinen weghen
alst hem genuegen sall gelijc voirs is en te houden gelijc alst van